নাদের আল-দাহাবি
নাদের দাহাবি (আরবি: نادر الذهبي) একজন জর্দানীয় রাজনীতিবিদ, যিনি ২৫শে নভেম্বর ২০০৭ থেকে ১৪ই ডিসেম্বর ২০০৯ পর্যন্ত জর্দান এর প্রধানমন্ত্রী ছিলেন। ১৯৪৬ সালে জর্দানের রাজধানী আম্মানে তিনি জন্মগ্রহণ করেন। ২০০৭ সালে সংসদীয় নির্বাচনের পরের দিন তার পূর্বসূরি মারুফ আল-বাকহিত-এর পদত্যাগের পর তিনি প্রধানমন্ত্রীত্ব গ্রহণ করেন। ক্ষমতাসীন প্রার্থীরা তখনকার ইসলামপন্থী ও বিরোধী দলগুলোকে পরাজিত করে ক্ষমতায় আসে। ৯ই ডিসেম্বর ২০০৯ সালে তিনি এবং তার সরকার বাদশাহ দ্বিতীয় আবদুল্লাহর কাছে পদত্যাগ পত্র জমা দেন। ১৯৪৬ সালের ৭ই অক্টোবর আম্মানে জন্মগ্রহণকারী নাদের দাহাবি দুই পুত্র এবং এক কন্যার জনক। তার ভাই মুহাম্মদ যিনি সাবেক প্রধান জেনারেল ইন্টেলিজেন্স ডিরেক্টরেট ছিলেন, তিনি ২০১২ সালে ১৩ বছরের কারাদন্ডে দণ্ডিত হন।